Jūratė Raguckienė

Jūratė Raguckienė (g. 1960 m. gruodžio 10 d. Kaišiadoryse) – Lietuvos diplomatė, valstybės tarnautoja. Lietuvos ambasadorė Kroatijoje (nuo 2019 m. sausio mėn.).

 Biografija 
1983 m. baigusi Vilniaus valstybinio pedagoginio instituto Matematikos fakultetą, dirbo komjaunimo struktūrose. 2001 m. tuometiniame Lietuvos teisės universitete baigė viešojo administravimo studijas.

1993–1994 m. buvo Lietuvos Respublikos Seimo kanclerio padėjėja. 1994 m. pradėjo dirbti Krašto apsaugos ministerijoje, buvo ministro L. Linkevičiaus sekretoriato vadovė.

1997–2000 m. – KAM Administracijos departamento direktoriaus pavaduotoja, 2000–2002 m. – Krašto apsaugos ministerijos sekretoriaus pavaduotoja. 2002 m. paskirta ministerijos sekretore, 2006 m. – KAM valstybės sekretore.

2009–2010 m. buvo KAM vyriausiaja patarėja. 2010–2013 m. dirbo Vienoje, buvo Lietuvos Respublikos nuolatinės atstovybės prie Europos saugumo ir bendradarbiavimo organizacijos gynybos patarėja.  (KAM inf.)

2013 - 2019 m. – Užsienio reikalų ministerijos kanclerė, vadovavo Lietuvos paslapčių apsaugos koordinavimo komisijai.  (lrytas.lt inf.)

Nuo 2019 m. sausio mėn. - pirmoji Lietuvos Respublikos ambasadorė Kroatijoje.  (URM inf.)

Apdovanota Prancūzijos Garbės legiono ordinu.Lietuvos ambasadorė įteikė skiriamuosius raštus Kroatijos Prezidentei  (URM inf.)

 Šaltiniai 

|-

|-

Kategorija:Lietuvos valstybės tarnautojai
Kategorija:LR ministerijų kancleriai
Kategorija:Lietuvos kariniai diplomatai
Kategorija:Lietuvos ambasadoriai Kroatijoje